ACORDO PLENARIO DO 26-10-15
ADMINISTRACIÓN LOCAL — Municipal — Vigo (Outros documentos, notificacións e informacións públicas, 11/11/2015)

O Pleno do Concello de Vigo en sesión ordinaria do día 26 de outubro de 2015 adoptou o seguinte acordo: “MODIFICACIÓN DA MODALIDADE NA XESTIÓN DIRECTA DOS SERVIZOS PÚBLICOS DE EDUCACIÓN (ESCOLA MUNICIPAL DE ARTES E OFICIOS), OCIO E TEMPO LIBRE (PARQUE DAS CIENCIAS VIGO-ZOO) E DEPORTES (INSTITUTO MUNICIPAL DOS DEPORTES). EXPTE.1396/110 (1246/1101) PRIMEIRO: Modificar, con efectos de data 1.01.2016, e de conformidade co previsto no artigo 123. k) da Lei 7/1985, de 2 de abril, Reguladora das Bases do Réxime Local, na súa redacción dada pola Lei 57/2003, de 16 de decembro, de Medidas para a Modernización do Goberno Local, a modalidade de xestión dos servizos públicos de educación, ocio e tempo libre, e deportes desde a súa actual de xestión directa mediante a modalidade de “organismo autónomo local” a xestión directa na modalidade de “xestión polo propio Concello de Vigo”. SEGUNDO: En derivación do anterior, e con efectos da mesma data, extínguense dos seguintes organismos autónomos: Parque das Ciencias Vigo-Zoo. Instituto Municipal dos Deportes (IMD). Escola Municipal de Artes e Oficios (EMAO). Os Consellos Reitores ou órganos equivalentes, así como os demais órganos de goberno dos entes instrumentais citados continuarán en funcións ata a data mencionada, en definitiva, ata completa liquidación do organismo autónomo os únicos efectos da tramitación de asuntos de administración ordinaria e participación no proceso de liquidación e integración. Entenderase como administración ordinaria a estritamente indispensable e necesaria para un funcionamento normal. TERCEIRO: Sen prexuízo de que continúen vinculados os mesmos fins e funcións, reverteran ao Excmo. Concello de Vigo a totalidade dos bens que, en función de calquera título, existan no patrimonio dos entes instrumentais extinguidos estean ou non inventariados; a reversión tamén realizarase respecto da adscrición de bens que o Concello de Vigo houbera podido acordar a favor dos entes citados para o logro dos seus obxectivos e o cumprimento de fins. Os bens procedentes de donación ou fundación recibirán o destino previsto polos donantes ou fundadores. CUARTO: De conformidade co establecido no artigo 44 do Real Decreto Lexislativo 1/1995, de 24 de marzo, polo que se aproba o Estatuto dos Traballadores o Excmo. Concello de Vigo subrogarase con efectos de 1 de xaneiro de 2016, nos dereitos e obrigacións laborais e de seguridade social que os Organismos Autónomos Parque das Ciencias Vigo-Zoo; Instituto Municipal dos Deportes (IMD) e Escola Municipal de Artes e Oficios (EMAO) manteña cos traballadores fixos, temporais, e indefinidos pendentes de regularización que prestan os seus servizos nos entes citados, así como en cantas obrigacións en materia de protección social complementaria houberan adquirido, integrándose o persoal laboral con contrato en vigor e en servizo activo, ou en situación que orixine dereito á reserva de praza ou posto, no Cadro de Persoal do Excmo. Concello de Vigo. A integración realizarase nos términos e condicións que resulten da natureza ou modalidade dos respectivos contratos mantendo a categoría profesional prevista no mesmo, as súas condicións laborais, a súa antigüidade e demais recoñecementos específicos. O seu réxime retributivo rexerase polo marco legal de aplicación para o persoal laboral ao servizo das entidades locais, polo convenio colectivo aplicable o seu ámbito e, no seu defecto, polo Acordo regulador das condicións económicas e sociais do persoal ao servizo do Concello de Vigo aprobado en sesión plenaria de 28.12.1998. Como consecuencia do anterior o persoal integrado adquirirá a condición de persoal laboral do Concello de Vigo implicando tal circunstancia a novación subxectiva da relación contractual na persoa do empregador sen dereito a indemnización. A integración, que en todo caso será obrigatoria para o Concello e voluntaria para o traballador, requirirá, por razóns de seguridade xurídica, dun procedemento formal. O persoal integrarase nas categorías que correspondan segundo as características do posto de traballo orixinario e o laboral de referencia que se atope vacante no Cadro de Persoal do Concello de Vigo. De non existeren vacantes, crearanse novas prazas no Cadro de Persoal con categorías específicas de nova creación ou categorías a extinguir do grupo de calsificación que corresponda. A reasignación nas áreas e/ou servizos administrativos do Concello efectuarase nas que pola natureza da categoría profesional deba ser funcionalmente destinado cada traballador. Ao persoal integrado faráselle un recoñecemento de servizos para o cálculo da antigüidade a efectos de trienios e para adecuar a súa antigüidade, en termos de hoxoneidade, co persoal laboral do Concello. QUINTO: O Excmo. Concello de Vigo subrógase na totalidade dos dereitos e obrigas que poidan derivarse dos contratos, convenios e calquera outro negocio xurídico de calquera natureza no que exista participación dos entes instrumentais extinguidos (novación contractual); así mesmo acórdase a subrogación do Concello de Vigo na posición de beneficiaria que os organismos citados ostenten respecto das subvencións outorgadas por outras Administracións Públicas. Os efectos anteriores o Excmo. Concello de Vigo, na consolidación contable a realizar, habilitará os créditos orzamentarios que resulten necesarios para atender os compromisos adquiridos. A subrogación mencionada comprenderá tamén a dos activos e pasivos sobrevenidos. A subrogación non alterará as condicións financeiras das obrigas asumidas nin poderá ser entendida como causa de resolución das relacións xurídicas. SEXTO: A desaparición dos organismos autónomos como consecuencia da modificación da modalidade da xestión directa na que se prestan determinados servizos públicos -sen prexuízo da derrogación sobrevinda que produce das normas estatutarias que disciplinan a organización e funcionamento dos órganos dos entes extinguidos- non implica a derrogación das disposicións de carácter xeral e regulamentarias que se teñan aprobado nin os seus actos de aplicación, neste sentido acórdase incorporar á normativa propia do Excmo. Concello de Vigo calquera Regulamento ou Instrución referido o á prestación, utilización e funcionamento dos servizos ou as Ordenanzas Reguladoras de prezos públicos pola utilización das instalacións ou de exacción taxas pola prestación de servizos públicos. Facúltase ao Alcalde para a adaptación das normas citadas. SÉTIMO: Procederase, en execución do presente acordo, á integración da contabilidade dos distintos organismos coa do Concello (consolidación contable), a tal efecto, materializaranse, entre outras, as seguintes actuacións: Os organismos autónomos, procederán con anterioridade a data de 31.12.2015 ao pago de todas as obrigas pendentes e á cobranza dos dereitos liquidados pendentes de pago. Previa formalización da Acta de Arqueo, os saldos de caixa e os existentes nas contas correntes das entidades financeiras transferiranse ao Concello de Vigo cancelándose as citadas contas. Traspasaranse os saldos debedores e de acredores dos conceptos non orzamentarios a 31.12.2015 á contabilidade do Concello de Vigo. Os créditos e débitos existentes entre o Concello e os Organismos Autónomos extinguiranse por confusión ao coincidir nunha mesma persoa a natureza de acredor e debedor coas anotación contables correspondentes. OITAVO: O Excmo. Concello de Vigo subrogarase na titularidade dos ficheiros de datos que estiveran declarados polos entes instrumentais extinguidos realizando a comunicación oportuna á Axencia Española de Protección de Datos (AEPD), os efectos de que os titulares dos datos correspondentes podan exercer os seus dereitos de acceso, rectificación, cancelación e oposición ante o Concello de Vigo. NOVENO: En execución do acordo adoptado e para a reversión dos bens no patrimonio municipal; para a integración do persoal; para a consolidación da contabilidade e para a subrogación do Excmo. Concello de Vigo nos dereitos e obrigas que podan derivarse dos contratos, convenios e calquera outro negocio xurídico que poda existir, créanse Comités Técnicos de Liquidación para cada unha das materias mencionadas que estarán integrados, en cada un dos organismos autónomos polas seguintes persoas: En materia de reversión do patrimonio: o funcionario que desempeñe a Xefatura do Servizo de Patrimonio do Concello de Vigo, o funcionario que responsable a Xefatura da función de Contabilidade e a persoa que desenvolva as funcións de Secretaría nos organismos autónomos. En materia de integración do persoal: o funcionario que desempeñe a Xefatura do Servizo de Recursos Humanos no Concello de Vigo e a persoa que desenvolva as funcións de Secretaría nos organismos autónomos. En materia de consolidación da contabilidade: o funcionario que desempeñe a Xefatura de Contabilidade no Concello de Vigo e a persoa que desenvolva as funcións de intervención nos organismos autónomos. En materia de contratación, convenios e calquera outro negocio xurídico: o funcionario que desempeñe a Xefatura de Servizo de Contratación no Concello de Vigo e a persoa que desenvolva as funcións de secretaría nos organismos autónomos. DÉCIMO: Os Comités Técnicos de Liquidación elevarán, para a súa aprobación pola Xunta de Goberno Local do Concello de Vigo, calquera proposta de acordo que resulte necesaria para a execución do acordo adoptado. DÉCIMO PRIMEIRO: Correspondendo á estrutura non diferenciada do Concello a xestión dos servizos de educación, ocio e tempo libre e deportes a Alcaldía considerará a nova situación no proxecto dos orzamentos para o exercicio 2016. A integración orzamentaria no Cadro de Persoal efectuarase mediante a alta dos créditos vinculados ás prazas de orixe no Capítulo I do Estado de Gastos. DECIMO SEGUNDO: Facúltase ao Excmo. Sr. Alcalde do Concello de Vigo para ditar cantas Resolucións sexan necesarias en relación coa execución do previsto no presente acordo. DÉCIMO TERCEIRO: Notificar o presente acordo os órganos reitores do Parque das Ciencias Vigo-Zoo; do Instituto Municipal dos Deportes (IMD) e da Escola Municipal de Artes e Oficios (EMAO); aos concelleiros delegados de Deportes, Medio Ambiente e Educación; proceder a publicación da parte dispositiva deste acordo no Boletín Oficial da Provincia (BOP), na páxina web oficial do Excmo. Concello de Vigo e nun dos diarios de maior circulación da Provincia. Concluídas as operacións materias de liquidación e integración, o día seguinte o da data sinalada no apartado Primeiro, remitirase anuncio ao Boletín Oficial do Estado (BOE) e notificarase á Dirección Xeral de Administración Local da Xunta de Galicia”. Contra dito acordo poderá interpoñer recurso potestativo de reposición no prazo 1 mes a contar dende o día seguinte ó da súa notificación ou publicación ou ben recurso contencioso-administrativo perante os Xulgados do Contencioso-administrativo de Vigo, no prazo de 2 meses tamén dende o día seguinte á notificación ou publicaron do acto administrativo firme, nos supostos, termos e condicións do previsto nos artigos 8, 25 e 46 da Lei 29/1998 do 13 de xullo, Reguladora da Xurisdición Contencioso-administrativa, sen prexuízo de calquera outro que se estime procedente en Dereito. Vigo, 29 de outubro de 2015.—O Secretario Xeral do Pleno, José Riesgo Boluda.